 దేశవ్యాప్తంగా ప్రభంజనం సృష్టించిన సినిమా బహుబలి-2. ఆ సినిమా మరిన్ని చారిత్రక కథలకు ఊపిరులూదుతోంది. బాహుబలి నింపిన స్ఫూర్తితోనే కావొచ్చు.. బాలీవుడ్ హీరో రితేశ్ దేశ్ముఖ్ శివాజీ కథను సినిమా తీస్తానని చెప్పాడు. దీనిపై వర్మ స్పందించాడు. ట్విట్టర్ వేదికగా బాహుబలిని పొగడ్తలతో ముంచెత్తిన వర్మ.. ఇప్పుడు అదే బాహుబలితో రితేశ్ శివాజీ సినిమాను పోలుస్తూ ట్వీట్లు చేశాడు. ‘‘బాహుబలి విజృంభణ తర్వాత రూ.225 కోట్లకుపైన భారీ బడ్జెట్తో రితేశ్ దేశ్ముఖ్ శివాజీ తీస్తున్నట్టు నాకు తెలిసింది. బాహుబలితో పోలిస్తే శివాజీ స్టోరీలో ధీరత్వం ఉంది. మంచి డ్రామా ఉంది. బాహుబలి కల్పితమైతే.. శివాజీ ఓ నిజజీవిత గాథ. కాబట్టి శివాజీ సినిమా బాహుబలి కన్నా థ్రిల్లింగ్గా ఉంటుందని భావిస్తున్నా. భరతమాత ముద్దుబిడ్డ శివాజీ.. భారత్ను దురాక్రమించిన వారిపై పోరాడిన అత్యంత ధైర్యశాలి అని అఖండ భారతానికి తెలుసు. కాబట్టి ఆ యుద్ధ సన్నివేశాలు అత్యద్భుతంగా వస్తాయని ఆశిస్తున్నా’’ అని అన్నాడు.    భారత్కు ఇలాంటి ఓ గొప్ప సినిమాను అందిస్తున్నందుకు గానూ ఓ ప్రేక్షకుడిగా రితేశ్కు ధన్యవాదాలు చెబుతున్నానని అన్నాడు. ఆంధ్రప్రదేశ్కు బాహుబలి గర్వంగా నిలిచినట్టే.. మహారాష్ట్రకూ గౌరవంగా నిలిచేలా శివాజీని తెరకెక్కిస్తాడని తాను నమ్ముతున్నట్టు వర్మ ట్వీట్ చేశాడు.
 desavyaaptamgaa prabhanjanam srushtinchina sinima bahubali-2. aa sinima marinni chaaritraka kathalaku oopiruludutoondi. bahubali nimpina sphuurtithoonee kaavochu.. balivud heero ritesh deshmukh shivaji kathanu sinima teestaanani cheppaadu. deenipai varma spandinchaadu. twitter vedikagaa baahubalini pogadtalato munchettina varma.. ippudu adhe baahubalito ritesh shivaji sinimaanu polustuu tweetlu cheshaadu. ‘‘bahubali vijrumbhana tarvaata roo.225 kotlakupaina bhari badjetto ritesh deshmukh shivaji teestunnattu naaku telisindi. baahubalito poliste shivaji storylo dheeratvam undi. manchi drama undi. bahubali kalpitamaite.. shivaji oo nijajeevita gaatha. kabatti shivaji sinima bahubali kanna thrillingga untundani bhavistunna. bharatamaata muddubidda shivaji.. bhaaratnu duraakraminchina vaaripai poraadina atyanta dhairyasali ani akhanda bhaarataaniki telusu. kabatti aa yuddha sannivesaalu atyadbhutamgaa vastaayani aasistunnaa’’ ani annadu.    bhaaratku ilanti oo goppa sinimaanu andistunnanduku gaanuu oo prekshakudigaa riteshku dhanyavaadaalu chebutunnanani annadu. aandhrapradeshku bahubali garvamgaa nilichinatte.. mahaaraashtrakuu gowravanga nilichela shivaajeeni terakekkistaadani taanu nammutunnattu varma tweet cheshaadu.